Жалба, подадена на 29 юли 2011 г. - Prosegur Compañía de Seguridad/Комисия
(Дело T-406/11)
Език на производството: испански
Страни
Жалбоподател: Prosegur Compañía de Seguridad, S.A. (Мадрид, Испания) (представители: J. Buendía Sierra, E. Abad Valdenebro и M. Muñoz de Juan, abogados)
Ответник: Европейска комисия
Искания на жалбоподателя
Жалбоподателят иска от Общия съд:
да приеме за допустимо и да уважи направеното искане за събиране на доказателства,
да приеме за допустими и да уважи основанията за отмяна, посочени в настоящата жалба,
да отмени член 1, параграф 1 от обжалваното решение, доколкото в него се обявява, че член 12, параграф 5 от Закона за корпоративното данъчно облагане (КТЗКДО) съдържа елементи на държавна помощ,
при условията на евентуалност, да отмени член 1, параграф 1 от обжалваното решение, доколкото в него се обявява, че член 12, параграф 5 от КТЗКДО съдържа елементи на държавна помощ, когато се прилага към придобивания на дялови участия, които предполагат поемане на контрол,
при условията на евентуалност спрямо предходното искане, да отмени член 4 от обжалваното решение, доколкото според него нареждането за възстановяване се прилага спрямо операции, осъществени преди публикуването в Официален вестник на Европейския съюз на окончателното решение, което е предмет на настоящата жалба,
при условията на евентуалност спрямо предходното искане, да отмени член 1, параграф 1 от обжалваното решение и субсидиарно - член 4 от обжалваното решение доколкото се отнася до сделки, осъществени в Аржентина, Перу и Колумбия,
да осъди Комисията да заплати съдебните разноски в настоящото производство.
Правни основания и основни доводи
Настоящата жалба е насочена срещу Решение на Комисията C (2010) 9566 окончателен от 12 януари 2011 относно данъчната амортизация на предприятието при придобиване на значително участие в чуждестранно дружество.
Правните основания и основните доводи са посочените по дело T-399/11, Banco de Santander и Santusa Holding/Комисия.
____________